นายกรัฐมนตรี ลงพื้นที่หมอชิตตรวจเยี่ยมความพร้อมอำนวยความสะดวกดูแลความปลอดภัยประชาชนช่วงสงกรานต์ ขอทุกคนเดินทางอย่างปลอดภัย ย้ำเมาไม่ขับ
นายกรัฐมนตรี ลงพื้นที่หมอชิตตรวจเยี่ยมความพร้อมอำนวยความสะดวกดูแลความปลอดภัยประชาชนช่วงสงกรานต์ ขอทุกคนเดินทางอย่างปลอดภัย ย้ำเมาไม่ขับรวมมือให้อุบัติเหตุลดลงมากที่สุดพลเอก ประยุทธ์ จันทร์โอชา นายกรัฐมนตรี พร้อมคณะ ตรวจเยี่ยมการปฎิบัติหน้าที่ของเจ้าหน้าที่บริษัท ขนส่ง จำกัด และทักทายประชาชนที่เดินทางกลับภูมิลำเนาในช่วงเทศกาลสงกรานต์ปี 2562 ที่สถานีขนส่งผู้โดยสารกรุงเทพ หรือ สถานีขนส่งหมอชิต 2 พร้อมตรวจเยี่ยมศูนย์ GPS ที่สามารถควบคุมการขับรถเร็วกว่าที่กฎหมายกำหนด แล้วยังสามารถตรวจเรื่องการนำรถออกนอกเส้นทางและตรวจสอบการขับขี่ของพนักงานขับรถได้อีกด้วย ก่อนตรวจบริเวณชานชาลาที่ 112 ถึง 113 ชมการสาธิตการตรวจวัดแอลกอฮอล์ และขึ้นตรวจเยี่ยมผู้โดยสารบนรถทัวร์สายกรุงเทพ แม่สอดนายกรัฐมนตรี กล่าวว่า ขอให้ทุกคนเดินทางกลับบ้านโดยสวัสดิภาพ และขอให้เดชะพระบารมีของสมเด็จพระเจ้าอยู่หัว ปกป้องคุ้มครองทุกคนให้เดินทางอย่างปลอดภัยและสงกรานต์ปีนี้ขอให้ทุกคนได้ช่วยกันลดอุบัติเหตุเพื่อถวายแด่สมเด็จพระเจ้าอยู่หัว และให้ทุกคนร่วมมือกันทำให้สำเร็จในช่วงพระราชพิธีสำคัญในขณะนี้ พร้อมทั้งนี้ได้เน้นย้ำว่าให้พนักงานขับรถ ดูแลผู้โดยสารทุกคนเสมือนเป็นคนในครอบครัว อีกทั้งกำชับให้ทุกคนระมัดระวัง โดยเฉพาะเรื่องของการดื่มเครื่องดื่มแอลกอฮอล์ ขณะที่พนักงานขับรถโดยสารสาธารณะจะต้องระมัดระวังเป็นพิเศษไม่ให้เกิดอุบัติเหตุ เนื่องจากจะมีโทษที่หนักตามกฎหมาย ขณะที่การขับขี่รถจักรยานยนต์ต้องสวมหมวกกันน็อก การใช้รถยนต์คาดเข็มขัดนิรภัย นอกจากนี้ยังเป็นห่วงเรื่องของการนั่งท้ายรถกระบะที่จะพบอุบัติเหตุบ่อยครั้งซึ่งทั้งหมดนี้ขอให้สถิติลดลงพร้อมกันนี้ นายกรัฐมนตรี ยังขอบคุณเจ้าหน้าที่ที่ต้องเสียสละเวลาในการปฎิบัติหน้าที่ดูแลความปลอดภัยของประชาชนทั่วประเทศ ทั้งในพื้นที่ภาตใต้และตามแนวชายแดนด้วย จึงขอให้ประชาชนได้เห็นสิ่งที่ดีที่เจ้าหน้าที่ได้ปฏิบัติงาน